Ego Milo, comes Barri super sequanam, notum facio tam presentibus quam futuris, quod Elvis, soror mea, domina de Beleno, dedit in perpetuam elemosinam Deo et ecclesie beate Marie de Sicco Fonte modagium vinearum ejusdem ecclesie quas habet in finagio de Beleno, et de omnibus vineis quas poterunt acquirere in finagiis de Belleno. Hoc laudaverunt filie predicte Helvis. Et sciendum est quod domine de Sicco Fonte dederunt jam dicte Helvis vineam unam quam habebant inter suas. Actum est hoc anno 1208.